Nakon pedesete, žene teže održavaju mišićnu masu nego muškarci
Ljudi tada izgube i do 4% mišićne mase godišnje, čime se povećava opasnost od povreda i lomova kostiju. Stoga bi - osobito žene - treba
" hspace=2 src="/croatian/images/fall2.jpg" width=136 align=left vspace=2 border=0>Nova studija pokazuje kako starije žene imaju više problema s održavanjem mišićne mase u usporedbi s vršnjacima muškog spola. Održavanja dostatne mišićne napetosti kod starijih ljudi veliki je problem. Nova studija sada pokazuje da su pripadnice «ljepšeg spola» u lošijem položaju u usporedbi sa svojim muškim vršnjacima. Profesorica Bettina Mittendorfer sa Medicinskog fakulteta državnog sveučilišta savezne države Washington, objašnjava nam da je ključna razlika u tome kako žene probavljaju hranu: "Konzumiranje hrane, posebno hrane sa visokim postotkom proteina, glavni je podražaj za sintezu proteina u mišićima. Pokazalo se da je kod starijih žena taj podražaj daleko manji i da je kao rezultat toga i njihova mišićna masa manja od one kod muškaraca." Pojašnjava nam kako su rezultati prikupljeni. Ispitanici oba spola, gladovali su preko noći, a u jutro im je dan proteinski napitak koji se mogao otkriti u mišićima. Iako su ispitanice unijele količinu jednaku ispitanicima, manje se proteina apsorbiralo u organizam. Znanstvenici smatraju da su glavni razlog hormonske promjene uzrokovane menopauzom. "Kod mlađih ispitanika, nikakva se razlika nije vidjela između dva spola. Razliku smo vidjeli samo kod starijih ispitanika i mislimo da je smanjenje estrogena u organizmu žena uzrok ovoj pojavi," kaže profesorica Mittendorfer. Nakon pedesete godine života, ljudi izgube i do 4% mišićne mase godišnje, čime se opasnost od povreda i lomova kostiju povećava. Profesorica Mittendorfer upućuje na to da bi starije žene trebale jesti hranu bogatu proteinima i da bi se trebale baviti redovitom tjelovježbom. Studija je objavljena u internetskom časopisu Public Library of Science One.